kardosdrur/scandi-wiki huggingface dataset:
Kondensering

For kemi kondensation, se kondensationsreaktion.

Kondensering også kaldet fortætning er en faseændring (termodynamisk proces), hvor stof på gasform omdannes til stof på væskeform, under frigivelse af termisk energi.

I atmosfæren findes der uendelig mange mikroskopiske partikler f.eks. blomsterstøv, støvkorn og saltstøv. Når luften afkøles fæster fugtigheden sig til disse partikler, og danner, afhængigt af hvor koldt det er i det luftlag, enten vanddråber (eller iskrystaller, men kaldes så deposition). Det er denne proces, der kaldes for kondensering eller fortætning. Det er også disse vanddråber eller iskrystaller skyerne består af.

Når fugtigheden kondenserer frigives der energi. Den energi er varme og den stiger op indtil der igen kommer et koldt luftlag, og det hele sker igen. Det er derfor der befinder sig skyer i forskellige højder.

Faseændringer
Klima
Meteorologi
Strandvejbred

 
Strandvejbred (Plantago maritima), ofte skrevet strand-vejbred, er en næsten glat 10-30 cm høj urt med en grundstillet roset af blade. Den vokser på strandenge og stadig oftere også langs veje.

Beskrivelse 
Strandvejbred er en flerårig urt med en grundstillet roset af blade. De enkelte blade er linjeformede, kødfulde og helrandede eller undertiden fjernt tandede.

Blomstringen sker juli-september, og blomsterne er samlet i endestillede aks på særlige, oprette og trinde, svagt hårede stængler. Blomsterne er uanselige, men de store støvdragere er gule. Frugterne er kapsler med 2-4 frø i hver. De spirer villigt under de rette betingelser.

Rodnettet består af en kort pælerod med talrige, trævlede siderødder.

Højde x bredde og årlig tilvækst: 0,15 x 0,25 (15 x 25 cm/år), heri dog ikke medregnet de op til 30 cm høje blomsterskafter.

Voksested 
Strandvejbred er udbredt langs den nordlige halvkugles tempererede og arktiske kyster. Strandvejbred er en kosmopolitisk strandplante, og finder man den midt inde på kontinenterne, er det oftest ved saltkilder. Planten er tilpasset nicher, hvor evnen til at tåle høje koncentrationer af salt er afgørende.

I Danmark er den meget almindelig på strandenge og kan også ses langs veje, der bliver saltet kraftigt hver vinter.

På strandengene ved Ebeltoft færgehavn vokser den sammen med bl.a. strandkål, gul snerre, sankthansurt, sandhjælme og engelskgræs.

Strandvejbred på Færøerne 
Strandvejbred vokser meget almindeligt overalt på Færøerne. Den trives ved salt-påvirkning og findes derfor hyppigt på kystklipper, hvor der er kommet lidt løs jord, som den kan gro på. Desuden finder man den på strandenge og i kløfter inde i landet samt højt oppe i fjeldene.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

 Her kan ses nogle fine billeder  af planten, fra "plant-identification.co.uk"

Gule blomster
Flerårige urter
Nytte saltplanter
Vejbred
Vægtstangsprincip

Vægtstangsprincippet er den gængse betegnelse på forøgelsen af et kraft-moment i et simpelt system der omfatter et fast punkt (forankring) og en genstand (ex en stang) forbundet hertil. I al sin enkelhed er det også et af de grundlæggende og effektive principper i kraftudveksling - ex kran-løft.

Beskrivelse 
En primitiv løftestang (eller vægtstang) består dels af en stang – det kan f.eks. være en gren, et bræt eller en metalstang – dels af et støttepunkt – det kan f.eks. være en sten.
Løftestangen placeres med en ende under emnet der skal løftes. Støttepunktet placeres mest fordelagtigt nær ved genstanden der skal løftes. 'Systemet' sættes i gang når der presses på løftestangens modsatte ende. Jo nærmere emnet findes til støttepunktet - i forhold til det kraftpåvirkede punkts afstand til støttepunktet - des mere kraft overføres til løftet.

Kraftmomentet (Arbejde:SI-enhed N·m) er i dette tilfælde et produkt mellem den retningsgivne kraft (Kraft:SI-enhed N) og distancen (radius:SI-enhed M) mellem understøttelsespunktet og det kraftpåvirkede punkt - produktet kaldes også torque eller drejningsmoment.
Der er i dette system to distancer og to kræfter, men kun ét drejningsmoment - se figur 1:

   (& ),
og

Det kan også skrives som en mekanisk fordel (), formelt kaldet gearing eller kraftudveksling (KU):

For en løftestang, hvis lange arm er a gange længere end den korte arm, er den kraft, den lange arm skal påvirkes med for at opnå ligevægt, derfor a gange mindre end kraften på den korte arm.

Eksempler 

Vægtstangsprincippet findes f.eks. i:
 Den klassiske løftestang, nutildags også som koben
 Den klassiske vægt, bismervægten og skålvægten
Andre simpelt fæstnede løfte/vægtstænger:
 En blide, en tang, en saks eller også en  på en legeplads hvor de tungere børn sidder nærmere midten og de mindre børn derfor kan presse deres ende af vippen til jorden.

Vægtstangen, forstået som et alment princip, er en enkel maskine og forekommer som et element i mere sammensatte mekaniske systemer, ex flerledsmekanismer. 
I den biologiske verden agerer knogler med påhæftede sener (kraftformidler) + muskler (kraftudøver) ved ledbevægelser med et omdrejningspunkt (knogleled). Også ambolten og hammeren i mellemøret fungerer begge som en slags løftestænger.

Et hjul-og-aksel system er også en enkel maskine, men kan godt beskrives som radialt fæstnede løfte/vægtstænger.
Ex. et gammeldags anker-spil, pedalarme på en cykel eller vandmøllehjulets skovle påvirker akslen med en kraft overført gennem de radialt fæstnede greb/pedaler/skovle.

Se også

Eksterne henvisninger 
 youtube.com: Building Stonehenge – This Man can Move Anything

Enkle maskiner
Mekanisk energigearing
Schweppes

Schweppes er et oprindeligt schweizisk, nu engelsk sodavandsmærke grundlagt 1783 i Genève. Kendt for bl.a. Indian Tonic, Ginger Ale og Lemon, som er de tre smagsvarianter, der er på det danske marked. Bitter Lemon, en anden klassiker og meget populær på det danske marked smagsvariant, blev introduceret i 1957 og indeholder bl.a. kinin til at fremme den bitre smag. Den kan ikke købes i DK i dag.

Eksterne henvisninger 

 Schweppes' hjemmeside

Sodavand
Kongelige hofleverandører
Etableret i 1783
Werner Herzog

Werner Herzog (født d. 5. september 1942) er en tysk filminstruktør, manuskriptforfatter, skuespiller og operainstruktør. Han var født som Werner Stipetić, men skiftede efternavn til Herzog, der betyder "hertug" på tysk.

Herzog har skrevet, produceret og instrueret sine egne film. Han grundlagde allerede som ung Werner Herzog Filmproduktion og har siden skabt mere end 50 film. Han skelner ikke mellem sine spillefilm og dokumentarfilm, men kalder dem blot "film".

Herzog voksede op i en landby i Böhmen. I 1955 kom hans familie tilfældigt til at dele lejlighed med Klaus Kinski. Ifølge Herzog vidste han da straks, som 13-årig, at han skulle blive filminstruktør og lave film med den langt ældre Kinski i hovedrollen. 

Herzog arbejdede i stålindustrien i 1961 for at finansiere sin første film, kortfilmen Herakles. Det blev sagt, at Ian Curtis fra Joy Division tog sit liv efter at have set hans film Stroszek på fjernsyn i 1980. 

Han er betegnet som del af New German Cinema med blandt andre navne som Wim Wenders, Rainer Werner Fassbinder og Volker Schlöndorff. Han har med sit særlige filmsprog skabt sin egen genre og modtaget priser og betydende kritik for sit værk. Han er kendt for sin relation til Klaus Kinski, som han benyttede i en del af sine mere berømte film, bl.a. Fitzcarraldo, Aguirre: The Wrath of God, Nosferatu - vampyren, Cobra Verde og Woyzeck. Han er ofte forbundet med risikobetonede projekter, men ifølge ham selv er det ikke sandheden. Han siger selv, at han blot har det bedst under udfordrende forhold, og at det mere er myter og mediedækning, som har skabt den mere kulørte fortælling om hans værker. Om samarbejdet med Kinski lavede han i 1999 dokumentaren Mein liebster Feind (= Min kæreste fjende). 

I de senere år har han skabt ekstraordinære værker som Grizzly Man og Flucht aus Laos, sidstnævnte om den tysk-amerikanske pilot Dieter Dengler, som blev skudt ned over Laos under Vietnamkrigen, taget til fange og slap levende fra det efter 7 måneders fangenskab. I efteråret 2006 blev endnu en film om Dengler gjort færdig, Rescue Dawn.

Werner Herzog har i en årrække boet i USA og har endvidere optrådt som skuespiller i andres film. I februar 2006 blev han skudt på af en snigskytte under et interview med BBC, men lod lige uanfægtet.

På dansk udkom i 2017 monografien Werner Herzog - Ekstatisk sandhed og andre ubrugelige erobringer af Kristoffer Hegnsvad. 

Herzogs omfattende produktion er for det meste tilgængelig på DVD.

Noter

Eksterne henvisninger 

 

Filminstruktører fra Tyskland
Skuespillere fra Tyskland
Manuskriptforfattere fra Tyskland
Tyskere i 1900-tallet
Tyskere i 2000-tallet
Byskræppe

 
Byskræppe (Rumex longifolius), også skrevet by-skræppe, er en 40-100 cm høj urt, der vokser på næringsrig bund ved veje og nær bebyggelse. Den ligner kruset skræppe, men bladene har kun bølget rand (ikke kruset) og blomsterne er uden "bruskkorn" og sidder i tætte stande.

Beskrivelse 
Byskræppe er en flerårig urt med en stift opret vækst. Stænglen er kraftig, hårløs og let furet. Bladene sidder spredt, og de et lancetformede med bølget rand. Det første år dannes dog kun en grundstillet roset af blade. Oversiden er blank og glat, mens undersiden er lysegrøn og mere mat.

Blomstringen sker i juli-september, hvor de små enkeltblomster sidder samlet i endestillede, tætblomstrede toppe. Frugterne er små, trekantede nødder.

Planten har en meget dybtgående pælerod, som øverst er forlænget i en lodret rodstok. Det giver den rigeligt med oplagsnæring, sådan at den kan klare de mest barske forhold, når først den er etableret.

Højde x bredde og årlig tilvækst: 1 x 0,20 m (100 x 20 cm/år).

Voksested 
Udbredt i Nordeuropa, inklusive Island og Skotland, men formentlig naturaliseret i Danmark, hvor den vokser hist og her på næringsrig bund ved veje, omkring bebyggelser og på affaldspladser.

I 1996 koloniserede arten Surtsey samtidig med bl.a. alm. engelsød, gåsepotentil, høstborst, strandannelgræs og vellugtende gulaks

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Skræppe
Genie Gets Her Wish

Genie Gets Her Wish er et sjældent åbent og fortroligt portræt af Christina Aguilera. Dvd'en indeholder blandt andet videomateriale af Aguilera optrædende med sin #1-single, "Genie in a Bottle", sjældne optagelser, koncertoptrædener og eksklusivt besøg backstage. Den opnåede en nummer ét-placering i USA og vandt desuden platin.

Spor 
Genie In A Bottle
So Emotional
Come On Over (All I Want Is You)
What a Girl Wants
I Turn To You
At Last
When You Put Your Hands On Me
The Christmas Song (Chestnuts Roasting On An Open Fire)

Bonusmateriale 
Fotogalleri

Bonus Musikvideoer
 Genie In A Bottle
 What A Girl Wants

Web Links

Musikdokumentarfilm
Belle & Sebastian

Belle and Sebastian er et indiepopband fra Glasgow, Skotland, dannet i 1996.

Bandet blev startet i 1995 på initiativ af Stuart Murdoch, der efter et mislykket ophold i London tog tilbage til hjembyen Glasgow med det formål at danne en musikgruppe. Murdoch gik på dette tidspunkt på universitetet, hvor han bl.a. fulgte et kursus rettet mod musikbranchen og som sin afsluttende opgave besluttede han at udsende en plade. En aften gik han derfor rundt på en café og spurgte tilfældigt udvalgte personer, om de kunne tænke sig at spille med i et band. Resultatet blev det syv mand store Belle & Sebastian.

De syv medlemmer aftalte fra starten, at gruppens ambitioner skulle holdes på et lavt niveau, og den oprindelige plan var, at de skulle gå i opløsning efter to plader. Den første plade var den selv-finansierede Tigermilk, der udkom i 1000 kopier på vinyl, men som via mund-til-mund-metoden blev en succes i England. Albummet, som kun kunne erhverves via postordre, blev udsolgt på under en måned.

Med dette udviklede Belle and Sebastian sig for alvor fra at være et skoleband til at være et rigtigt band. Og med den efterfølgende udgivelse If You're Feeling Sinister fik gruppen sig også et amerikansk publikum, der gjorde dem til et kult-navn, hvis plader blev solgt til overpris. Samtidig var gruppen i starten kendetegnet ved en meget bevidst form for anti-markedsføring, der bl.a. indebar, at de nægtede at give interviews og som pressebillede brugte et fotografi af en pige, der ikke var med i gruppen.

Den oprindelige plan om kun at udgive to plader er for længst blevet brudt. Gruppen har udsendt flere ep'er ved siden af de egentlige albums, hvor de fleste er genudgivet på opsamlingen Push Barman To Open Old Wounds. Derudover har Belle and Sebastian lavet et soundtrack-album til den amerikanske spillefilm Storytelling.

Belle and Sebastians medlemmer har haft mange sideprojekter: Stuart Murdoch har haft bandet God Help The Girl og sanger og cellist Isobel Campbell startede i 1999 et sideprojekt ved navn The Gentle Waves, der senere blev et decideret soloprojekt da hun forlod Belle and Sebastian i 2002.

Diskografi

Albums 
 1996 Tigermilk
 1996 If You're Feeling Sinister
 1998 The Boy with the Arab Strap
 2000 Fold Your Hands Child, You Walk Like a Peasant
 2002 Storytelling
 2003 Dear Catastrophe Waitress
 2005 Push Barman to Open Old Wounds
 2006 The Life Pursuit
 2010 Write About Love

Live 
 1996 If You're Feeling Sinister: Live at the Barbican
 2008 The BBC Sessions

Opsamlinger 
 2005 Push Barman To Open Old Wounds
 2012 The Third Eye Centre

Singler og EP'er 
 1997 Dog on Wheels
 1997 Lazy Line Painter Jane
 1997 3.. 6.. 9 Seconds of Light
 1998 This Is Just a Modern Rock Song
 2000 Legal Man
 2001 Jonathan David
 2001 I'm Waking Up to Us
 2003 Step Into My Office, Baby
 2004 I'm a Cuckoo
 2004 Books (EP)
 2006 Funny Little Frog
 2006 The Blues Are Still Blue
 2006 White Collar Boy

Referencer 
 Belle and Sebastian på DRs musikleksikon

Fra DR's Musikleksikon
Musikgrupper fra Storbritannien
24: Conspiracy

24: Conspiracy er en spin-off af tv-serien 24 Timer til mobiltelefoner ("mobisoder"). Den blev udgivet 30. januar 2005, efter premieren på seriens fjerde sæson og blev udgivet i et interval på tre dage. Det er den første mobisode FOX har udgivet. 

Handlingen udspiller sig i Washington D.C i 24 et-minut lange episoder, og lader til at finde sted i løbet at Dag 4, som man kan se på at kidnapningen af forsvarsminister Heller nævnes.

De 24 minutter finder ikke sted i realtid; i stedet finder hvert minut sted på et andet tidspunkt af dagen.

Historie 
Conspiracy blev først annonceret 10. november 2004, hvor det blev afsløret at der ville blive brugt nye skuespillere og figurer, omhandlende seriens fjerde sæson.

Tilgængelighed 
Oprindeligt blev Conspiracy udgivet som en mobisode og kan fås i flere lande, men man kan dog også hente den gennem digital download og piratkopiering på nettet.

Medvirkende 
 Dylan Bruce som Martin Kail
 Beverly Bryant som Susan Walker
 Steve Kramer som James Sutton
 Amy Rider som Kelly

External links 
 

24 Timer
Slaget ved Kulikovo

Slaget ved Kulikovo () den 8. september 1380 stod mellem mongolerne og allierede rus' fyrstendømmer under forenet kommando af prins Dmitrij Donskoj nær Donfloden, hvor de russiske fyrstendømmer vandt.

Baggrund 

Efter mongolernes invasion af Rus' under Batu Khan i 1200-tallet var Den Gyldne Horde blevet den dominerende magt i Rus'. Under mongolernes styre var Storfyrstendømmet Moskva blevet den vigtigste rus'-stat, og da tartaren Mamai var blevet khan, ønskede han at vise sin magt ved at sende en hær mod Moskva i 1378. Denne hær blev slået af moskovitterne, og to år senere gik Mamai personligt i felten for at hævne nederlaget.

Slaget 

Moskovitterne var ledet af Dmitrij Donskoj, helten fra sejren to år tidligere. Mongolerne havde denne gang allieret sig med fyrst Oleg af Rjazan og storfyrste Jogaila Algirdaitis af Litauen, Dimitrij besluttede derfor at angribe mongolerne inden disse kunne samle styrkerne med deres allierede.

I følge eposset "Zaponsjtsjina" havde Dimitrij 150.000 mand til rådighed mod mongolernes 300.000. Disse tal er urealistisk høje, og de faktiske styrker var nok snarere det halve.

Ifølge overleveringen blev slaget åbnet med en duel mellem rus'-fyrsten Alexandr Peresvet og mongolen Temir-murza, der begge skal være døde. Det faktiske slag varede i tre timer, og rusfyrstendømmerne formåede at holde mongolerne tilbage. Efter en overraskende flankemanøvre af Vladimir den modige tippede sejren i rus' favør, og Mamai måtte flygte til Krim, hvor han senere blev dræbt.

Betydning 

Rus'-sejren blev begyndelsen til enden på Den Gyldne Hordes greb om rus', og bidrog til at samle rus'-fyrstendømmerne.

Eksterne henvisninger 

Kulikovo
Kulikovo
Kulikovo
Henrik Bjelke (forfatter)

Henrik Bjelke (8. august 1937 i Aarhus – 9. februar 1993) var en dansk forfatter af modernistisk prosa. Blandt hans hovedværker er romanen Saturn (1974) og novellesamlingen Hundrede postkort fra Helvede (1980).

Han studerede fra 1956 til 1968 jura ved Københavns Universitet, men måtte efter 12 år opgive studierne. Under sine universitetsstudier modtog Henrik Kommunitetslegatet og boede på kollegiet Regensen i midten af 1960'erne og var Klokker i foråret 1964.

Han modtog i 1979 Herman Bangs Mindelegat og, som den første, Beatrice Prisen i 1984. Henrik Bjelke døde i 1993 af AIDS.

Bibliografi 
 Første person ental (1968)
 Oceanisk kys (1971)
 Saturn (1974)
 Yoyo : laboratorium i tolv stumper (1976)
 Arcana (1978)
 Hundrede postkort fra Helvede (1980)
 Seks råb fra baghovedet (1981)
 Nattens Budapest (1983)
 Solo Nolo (1986)
 Togplan for Otto (1990)
 Rygternes atlas: syv topografier (1992)

Bøger om Henrik Bjelke 
 Sytten postkort til Henrik Bjelke. Red. af Anders Juhl Rasmussen og Tue Kjerstein Kristensen (Forlaget Spring, 2008)

Referencer

Eksterne henvisninger 
 www.henrikbjelke.dk – officiel hjemmeside
 
 

Romanforfattere fra Danmark
Novelleforfattere fra Danmark
Dansksprogede forfattere fra Danmark
World Trade Center nr. 7

World Trade Center nr. 7 er en bygning på Manhattan i New York, USA, der blev genopbygget på Ground Zero. Ved siden af bliver One World Trade Center(tidligere kendt som Frihedstårnet) bygget, hvor tvillingetårnene stod indtil 11. september 2001 før terrorangrebet.

7
Bygninger ødelagt under Terrorangrebet 11. september 2001
Skyskrabere på Manhattan
Kirker i Aalborg Amt

Aalborg Amt var et amt fra 1793 til 1970, hvor det blev sammenlagt med Hjørring Amt til Nordjyllands Amt. Fra 1. januar 2007 hedder det Region Nordjylland.

Aalborg Amt bestod af følgende Herreder:

Fleskum Herred 
 Dall Kirke
 Ferslev Kirke
 Gistrup Kirke
 Gudum Kirke
 Gudumholm Kirke i Gudumholm Sogn
 Gunderup Kirke
 Klarup Kirke
 Lillevorde Kirke
 Mou Kirke
 Dokkedal Kirke – Mou Sogn 
 Nøvling Kirke
 Romdrup Kirke
 Sejlflod Kirke
 Storvorde Kirke
 Volsted Kirke
 Aalborg – Ansgars Kirke
 Aalborg – Budolfi Kirke
 Aalborg – Klosterkirken – Budolfi Sogn 
 Aalborg – Hans Egede Kirke
 Aalborg – Margrethekirken
 Aalborg – Nørre Tranders Kirke
 Aalborg – Rørdal Kirke
 Aalborg – Sankt Markus Kirke
 Aalborg – Skalborg Kirke
 Aalborg – Sønder Tranders Kirke
 Aalborg – Gug Kirke -Sønder Tranders Sogn
 Aalborg – Vejgaard Kirke 
 Aalborg – Lejbjerg Kirke – Vejgaard Sogn 
 Aalborg – Vor Frelsers Kirke

Gislum Herred 
 Alstrup Kirke 
 Binderup Kirke 
 Durup Kirke 
 Farsø Kirke 
 Fovlum Kirke 
 Gislum Kirke 
 Grynderup Kirke 
 Kongens Tisted Kirke 
 Louns Kirke 
 Rørbæk Kirke 
 Stenild Kirke 
 Strandby Kirke 
 Svingelbjerg Kirke 
 Ullits Kirke 
 Vognsild Kirke

Hellum Herred 
 Blenstrup Kirke 
 Bælum Kirke 
 Fræer Kirke 
 Gerding Kirke 
 Komdrup Kirke 
 Lyngby Kirke 
 Nørre Kongerslev Kirke 
 Siem Kirke 
 Skibsted Kirke 
 Skørping Kirke 
 Skørping Nykirke i Skørping Sogn
 Solbjerg Kirke 
 Store Brøndum Kirke 
 Sønder Kongerslev Kirke 
 Terndrup Kirke i Terndrup Sogn
 Torup Kirke

Hindsted Herred 
 Als Kirke 
 Arden Kirke i Arden Sogn
 Astrup Kirke 
 Døstrup Kirke 
 Hadsund Kirke 
 Hørby Kirke 
 Oue Kirke 
 Rold Kirke 
 Rostrup Kirke 
 Skelund Kirke 
 Storarden Kirke 
 Valsgaard Kirke 
 Vebbestrup Kirke 
 Visborg Kirke 
 Vive Kirke 
 Øls Kirke
 Øster Hurup Kirke i Øster Hurup Sogn

Hornum Herred 
 Bislev Kirke 
 Støvring Kirke – Buderup Sogn
 Ellidshøj Kirke 
 Frejlev Kirke 
 Godthåb Kirke 
 Gravlev Kirke 
 Nibe Kirke 
 Nørholm Kirke 
 Suldrup Kirke 
 Svenstrup Kirke 
 Sønderholm Kirke 
 Sønderup Kirke 
 Sørup Kirke i Sørup Sogn
 Veggerby Kirke 
 Vokslev Kirke 
 Øster Hornum Kirke
 Aalborg – Hasseris Kirke
 Aarestrup Kirke

Kær Herred 
 Ajstrup Kirke 
 Biersted Kirke 
 Gåser Kirke i Gåser Sogn
 Hals Kirke 
 Hammer Kirke 
 Horsens Kirke 
 Hou Kirke
 Hvorup Kirke 
 Sulsted Kirke 
 Ulsted Kirke 
 Vadum Kirke 
 Vester Hassing Kirke 
 Vesterkær Kirke, på øen Egholm 
 Vodskov Kirke 
 Vor Frue Kirke i Vor Frue Sogn
 Øster Hassing Kirke
 Aaby Kirke 
 Aalborg – Nørre Uttrup Kirke – Hvorup Sogn 
 Aalborg – Lindholm Kirke 
 Aalborg – Nørresundby Kirke

Slet Herred 
 Farstrup Kirke 
 Gundersted Kirke 
 Kornum Kirke 
 Lundby Kirke 
 Løgsted Kirke 
 Løgstør Kirke 
 Malle Kirke 
 Næsborg Kirke 
 Oudrup Kirke 
 Ranum Kirke 
 Sebber Kirke 
 Skarp Salling Kirke (Salling Kirke) 
 Store Ajstrup Kirke 
 Vilsted Kirke 
 Vindblæs Kirke

Års Herred 
 Blære Kirke 
 Brorstrup Kirke 
 Ejdrup Kirke 
 Flejsborg Kirke 
 Giver Kirke 
 Havbro Kirke 
 Haverslev Kirke 
 Hyllebjerg Kirke 
 Overlade Kirke 
 Ravnkilde Kirke 
 Skivum Kirke 
 Ulstrup Kirke 
 Vester Hornum Kirke 
 Aars Kirke 

Kirker i Danmark